Kerakapust

Kerakapust ( var. capitata) om kaks'vozne heinäsine (nägub kahtendel vodel) kazmuz, Kapust-heimon Kapustižed- (), vai Ristänikoižed-sugukundan () Linmakapust-erikon maižanduztoižend.

 Kazvatand 
Formad: acuta (vihand), alba (vauged) i rubra (purpurine). Kazvatadas taimnil kaikid aigaližid sortuid i möhäižid sortuid tobjimalaz. Küzub äi vet da nepsut kazvatandan aigan. Obrättas satust valiten küpsid keroid enamba ühten kilogramman vedutte. Vegetacine pord: aigaližed sortud — 70..130 päiväd, keskmäižed sortud — 125..175 päiväd, möhäižil sortuil 153..245 päivest. Piidab heitta jändusid hüvin i vajehtada pöudon sijad joga vodel polenemha kapustan travijoid. Kazvatadas kahtendel vodel semnihe näht, voib änikoita mahuseta eskai, ani keraspäi.

Tarbhaine maižanduzkul'tur mail'madme. Voib kazvatada venos vönes, mugažo tropižes vös viluaigan vai mägiarvoimižiš. Mail'man satuz oli 71,2 mln tonnoid vl 2016, päkazvatajad oma Kitai (33,3 mln t), Indii (8,8), Venäma (3,6), Suvikorei (2,5) i toižed järedad mad.

 Kävutand 
Südäimen veresad lehtesed oma dietine vaumiž sömprodukt, ned mülütadas C-vitaminad i mineraližid solid. Spravitadas südäikohtun kibuid (südäisatatez, gastrit, maksan kibud, madal muiktusenmär) päiči erasiš-se soliden läžundan statjoiš (enterokolit, spazmad). Lehtesiden veresal südäivedel om äi kävutandoid: südäikohtun läžundoid vaste, antidot travindan senil aiganDecoteau, Dennis R. Vegetable Crops (Maplodunkul'turad). — Prentice Hall, 2000. — Lp. 174.  ISBN 978-0-13-956996-8., satatesiden spravitand, saharan lugumäran polenduz veres, hibjan liigan massanBlinova K. F. da tž. Ботанико-фармакогностический словарь (Botaniž-farmakognostine vajehnik: tedonandmižkirj). — M.: Visšaja škola, 1990. — Lpp. 193−194.  ISBN 5-06-000085-0. i holesterinan heitand.

Nat' i kapustlučud mändas sötkeks kodiživatoile.

Kapustan ümbriradmine: hauttud kapust, muiged kapust, kapustkeitoz.

 Kacu mugažo 
 Savojine kapust (Brassica oleracea convar. capitata var. sabauda)

 Homaičendad 

Kategorii:Kapustižed
Kategorii:Maižanduzkul'turad kirjamišton mödhe
Kategorii:Kazmused kirjamišton mödhe
Kategorii:Maplodud
Kategorii:Zell'kazmused